CELEX: 32019R1681
Language: hu
Date: 2019-08-01 00:00:00
Title: A Bizottság(EU) 2019/1681 Felhatalmazáson Alapuló Rendelete (2019. augusztus 1.) a turizmusra vonatkozó európai statisztikákról szóló 692/2011/EU európai parlamenti és tanácsi rendeletnek az adattovábbítási határidők és az I. és a II. melléklet kiigazítása tekintetében történő módosításáról (EGT-vonatkozású szöveg)

9.10.2019   
               
               
                  HU
               
               
                  Az Európai Unió Hivatalos Lapja
               
               
                  L 258/1
               
            
         A BIZOTTSÁG(EU) 2019/1681 FELHATALMAZÁSON ALAPULÓ RENDELETE
         (2019. augusztus 1.)
         a turizmusra vonatkozó európai statisztikákról szóló 692/2011/EU európai parlamenti és tanácsi rendeletnek az adattovábbítási határidők és az I. és a II. melléklet kiigazítása tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a turizmusra vonatkozó európai statisztikákról és a 95/57/EK tanácsi irányelv hatályon kívül helyezéséről szóló, 2011. július 6-i 692/2011/EU európai parlamenti és tanácsi rendeletre (1) és különösen annak 3. cikke (2) bekezdésére és 9. cikke (5) bekezdésére,
         mivel:
         
                     (1)
                  
                  
                     A 692/2011/EU rendelet meghatározza a turizmusra vonatkozó európai statisztikák továbbítási határidőit.
                  
               
                     (2)
                  
                  
                     Az időszerűség a hivatalos statisztikák minőségének egyik lényegi eleme, és a technikai fejlődés lehetővé teszi a statisztikai hatóságok számára, hogy rövidebb idő alatt állítsanak elő adatokat. Ezért a turisztikai szálláshelyek kihasználtságára vonatkozó havi adatok továbbítására vonatkozó határidőket – a tagállamok meglévő adatgyűjtési gyakorlatának figyelembevételével – le kell rövidíteni.
                  
               
                     (3)
                  
                  
                     A turizmus területén a szezonalitás elleni küzdelem továbbra is kulcsfontosságú a hatóságok és a gazdasági szereplők számára mind nemzeti és regionális szinten, mind pedig az úti célok szintjén. Ezért a turisztikai szálláshelyeken töltött vendégéjszakákra vonatkozó havi adatokat regionális szinten kell továbbítani.
                  
               
                     (4)
                  
                  
                     A turizmus olyan gazdasági terület, amely hozzájárul az európai városok lehetőségeihez és kihívásaihoz, miközben a turizmus jelentőségének az egyes városok fejlődése szempontjából történő mérése segíti a fejlesztési stratégiák teljesítményértékelését, elemzését és tervezését. Ezért adatokat kell továbbítani a nagyobb, valamint a nagy turisztikai aktivitású városokban lévő turisztikai szálláshelyeken töltött vendégéjszakákra vonatkozóan.
                  
               
                     (5)
                  
                  
                     A turizmus jelentősen hozzájárul a fenntartható munkahelyek és növekedés szempontjából nagy lehetőségeket hordozó kék gazdasághoz, és a tengerparti turizmus jobban elemezhető a terület urbanizációs foka szerinti bontásban. Ezért a turisztikai szálláshelyeken töltött vendégéjszakákra vonatkozóan olyan adatokat kell továbbítani, amelyek lehetővé teszik a tengerparti és a nem tengerparti jelleg, valamint az urbanizáció fokának együttes elemzését.
                  
               
                     (6)
                  
                  
                     A turizmus olyan gazdasági tevékenység, amelynél a keresleti és a kínálati döntések gyakran az úti cél szintjén, a NUTS 2 szintű régiók szintjén túl történnek, miközben az adatok a 692/2011/EU rendeletalapján csupán ez utóbbi szinten állnak rendelkezésre. Ezért a turisztikai szálláshelyeken töltött vendégéjszakákra vonatkozó adatokat a NUTS 3 szintű régiók szintjén kell továbbítani.
                  
               
                     (7)
                  
                  
                     Az utazási csomagokról és az utazási szolgáltatásegyüttesekről szóló, 2015. november 25-i (EU) 2015/2302 európai parlamenti és tanácsi irányelv (2) az utazók részére kereskedők által értékesítésre kínált vagy értékesített utazási csomagokra, valamint az utazók részére kereskedők által elősegített utazási szolgáltatásegyüttesekre vonatkozik.
                  
               
                     (8)
                  
                  
                     A szálláshelyek és a közlekedési szolgáltatások online platformokon keresztül történő felkínálása és igénybevétele nagyobb választási lehetőséget kínálhat a szolgáltatás igénybevevőinek, valamint új vállalkozási lehetőségeket teremthet a vállalkozások és polgárok számára, ez pedig kedvező és kedvezőtlen mellékhatásokat egyaránt előidéz. A jelenség a keresleti oldal szemszögéből a turizmusra vonatkozó európai statisztikák keretrendszerének felhasználásával mérhető. Ezért a turisztikai utazások változóit és bontásait ki kell igazítani.
                  
               
                     (9)
                  
                  
                     A 692/2011/EU rendeletet ezért ennek megfelelően módosítani kell úgy, hogy ez ne rójon jelentős adminisztratív többletterhet a tagállamokra és a válaszadókra,
                  
               ELFOGADTA EZT A RENDELETET:
         
            1. cikk
            A 692/2011/EU rendelet a következőképpen módosul:
            
                        1.
                     
                     
                        A 9. cikk (4) bekezdésének helyébe a következő szöveg lép:
                        
                           „(4)   A tagállamok az alábbi adatokat továbbítják:
                           
                                       a)
                                    
                                    
                                       az I. mellékletben meghatározott, eltérő rendelkezések hiányában az I. melléklet 1. és 2. szakaszában felsorolt, validált éves adatokat a referencia-időszak végét követő hat hónapon belül;
                                    
                                 
                                       b)
                                    
                                    
                                       az I. melléklet 2. szakaszában felsorolt validált havi adatokat a referencia-időszak végét követő nyolc héten belül a 2020. és a 2021. referenciaévre vonatkozóan, valamint a referencia-időszak végét követő 6 héten belül a 2022. és az azt követő referenciaévekre vonatkozóan;
                                    
                                 
                                       c)
                                    
                                    
                                       az I. melléklet 4. szakaszában felsorolt validált adatokat – ha a tagállam továbbításuk mellett dönt – a referencia-időszak végét követő kilenc hónapon belül;
                                    
                                 
                                       d)
                                    
                                    
                                       a II. mellékletben felsorolt validált adatokat a referencia-időszak végét követő hat hónapon belül.”
                                    
                                 
                     
                  
                        2.
                     
                     
                        Az I. melléklet a következőképpen módosul:
                        
                                    a)
                                 
                                 
                                    a 2. szakaszban az „A. Az éves adatokhoz továbbítandó változók és bontások” című pont a következőképpen módosul:
                                    
                                                i.
                                             
                                             
                                                az „1. NUTS 2. regionális és nemzeti szinten” cím alatti táblázat első sora helyébe a következő szöveg lép:
                                                
                                                            „Szálláshelytípus
                                                         
                                                         
                                                            Változók
                                                         
                                                         
                                                            Bontások
                                                         
                                                      
                                                            Összesen (a turisztikai szálláshelyek összes típusa)
                                                         
                                                         
                                                            Belföldi vendégéjszakák száma a turisztikai szálláshelyeken
                                                            Külföldi vendégéjszakák száma a turisztikai szálláshelyeken
                                                         
                                                         
                                                            a) és b) helységtípus
                                                            NUTS 3 szintű régiók
                                                            A referenciaév hónapjai [opcionális ha a NUTS 2 szint a tagállam egészét lefedi]”
                                                         
                                                      
                                          
                                                ii.
                                             
                                             
                                                a „2. Nemzeti szinten” című táblázat legfelül a következő sorral egészül ki:
                                                
                                                            „Szálláshelytípus
                                                         
                                                         
                                                            Változók
                                                         
                                                         
                                                            Bontások
                                                         
                                                      
                                                            Összesen (a turisztikai szálláshelyek összes típusa)
                                                         
                                                         
                                                            Belföldi vendégéjszakák száma a turisztikai szálláshelyeken
                                                            Külföldi vendégéjszakák száma a turisztikai szálláshelyeken
                                                         
                                                         
                                                            a) helységtípus kombinálva a b) helységtípussal
                                                            Városok”
                                                         
                                                      
                                          
                              
                                    b)
                                 
                                 
                                    a „D. Gyorsan rendelkezésre bocsátandó kulcsmutatók” című pontot el kell hagyni;
                                 
                              
                                    c)
                                 
                                 
                                    a 3. szakasz a következő F. ponttal egészül ki:
                                    „F. Városok
                                    Az adattovábbítást azokra a városokra kell kiterjeszteni, amelyek összhangban vannak az 1059/2003/EK rendelet 4b. cikkének (3) bekezdésével, és legalább a következőket tartalmazzák:
                                    
                                                —
                                             
                                             
                                                azok a városok, amelyek együttesen az ország városaiban az idegenforgalmi szálláshelyeken töltött éves vendégéjszakák 90 %-át adják,
                                             
                                          
                                                —
                                             
                                             
                                                a főváros,
                                             
                                          
                                                —
                                             
                                             
                                                minden legalább 200 000 lakossal rendelkező város.
                                             
                                          Ebből a célból városoknak azok a helyi közigazgatási egységek (LAU) minősülnek, amelyek népességének legalább 50 %-a városközpontokban él; a városközpont egymással határos, 1 km2 kiterjedésű rácscellák olyan együttese, amelyben a népsűrűség legalább 1500 fő/km2, az összesített lakosságszám pedig legalább 50 000 fő. A Bizottság (Eurostat) a tagállamokkal együttesen rendszeresen frissíti a városok jegyzékét. A tagállamok az adatokat a referenciaév december 31-én rendelkezésre álló legfrissebb jegyzékben szereplő városokra vonatkozóan továbbítják.”
                                 
                              
                  
                        3.
                     
                     
                        A II. melléklet 2. szakaszában az „A. A továbbítandó változók” című pontban található táblázat 8–15. sora helyébe a következő szöveg lép:
                        
                                     
                                 
                                 
                                    „Változók
                                 
                                 
                                    Továbbítandó kategóriák
                                 
                                 
                                    Rendszeresség
                                 
                              
                                    8.
                                 
                                 
                                    Fő közlekedési eszköz
                                 
                                 
                                    
                                                a)
                                             
                                             
                                                Repülő (menetrend szerinti vagy charter repülőutak vagy egyéb légiközlekedési szolgáltatások)
                                             
                                          
                                                b)
                                             
                                             
                                                Hajó (menetrend szerinti személyszállító hajók és kompok, tengeri utasszállító hajók, kedvtelési célú hajók, bérelt hajók stb.)
                                             
                                          
                                                c)
                                             
                                             
                                                Vonat
                                             
                                          
                                                d)
                                             
                                             
                                                Busz, távolsági autóbusz (rendszeres/menetrend szerinti vagy alkalmi/nem menetrend szerinti)
                                             
                                          
                                                d1)
                                             
                                             
                                                [opcionális] Rendszeres/menetrend szerinti busz vagy távolsági autóbusz
                                             
                                          
                                                d2)
                                             
                                             
                                                [opcionális] Alkalmi/menetrend szerinti busz vagy távolsági autóbusz
                                             
                                          
                                                e)
                                             
                                             
                                                Magángépjármű (saját tulajdonú vagy lízingelt, ideértve a barátok, hozzátartozók gépjárművét is)
                                             
                                          
                                                f)
                                             
                                             
                                                Bérelt gépjármű (ideértve a telekocsi és a közös gépkocsihasználati platformokat is)
                                             
                                          
                                                g)
                                             
                                             
                                                Egyéb (pl. kerékpár)
                                             
                                          
                                 
                                    Évente
                                 
                              
                                    9.
                                 
                                 
                                    Fő szálláshely
                                 
                                 
                                    
                                                a)
                                             
                                             
                                                Bérelt szállás: szállodák vagy hasonló szálláshelyek
                                             
                                          
                                                b)
                                             
                                             
                                                Bérelt szállás: kempingek, lakókocsiparkok (nem állandó lakóhelyek)
                                             
                                          
                                                c)
                                             
                                             
                                                Bérelt szállás: például ház, villa, lakás, lakóingatlanban bérelt szoba (szobák)
                                             
                                          
                                                d)
                                             
                                             
                                                Bérelt szállás: egyéb bérelt szállás (ifjúsági szállók, jachtkikötőhelyek, egészségügyi létesítmények stb.)
                                             
                                          
                                                e)
                                             
                                             
                                                Nem bérelt szállás: saját nyaraló
                                             
                                          
                                                f)
                                             
                                             
                                                Nem bérelt szállás: rokonok vagy barátok által térítésmentesen biztosított szállás
                                             
                                          
                                                g)
                                             
                                             
                                                Nem bérelt szállás: egyéb nem bérelt szállás
                                             
                                          
                                 
                                    Évente
                                 
                              
                                    10.
                                 
                                 
                                    Utazásfoglalás: a fő szálláshely internetes foglalása
                                 
                                 
                                    
                                                a)
                                             
                                             
                                                Igen
                                             
                                          
                                                b)
                                             
                                             
                                                Nem
                                             
                                          
                                 
                                    Háromévente
                                 
                              
                                    11.
                                 
                                 
                                    Utazásfoglalás: a fő szálláshely lefoglalásának helye
                                 
                                 
                                    
                                                a)
                                             
                                             
                                                közvetlenül a szállásadónál
                                             
                                          
                                                b)
                                             
                                             
                                                utazási irodánál, utazásszervezőnél, internetes portálon vagy jegyzékében több szállásadót felsoroló, rövid távú ingatlan- vagy üdülőközvetítő ügynökségen keresztül
                                             
                                          
                                                c)
                                             
                                             
                                                nem volt szükség foglalásra
                                             
                                          
                                 
                                    Háromévente
                                 
                              
                                    11a.
                                 
                                 
                                    [Csak olyan utazások esetében, ahol a szálláshelyet az interneten, utazási irodán, utazásszervezőn, portálon vagy rövid távú ingatlan- vagy üdülőközvetítő ügynökségen keresztül foglalták le, csak olyan utazások esetében, ahol a fő szálláshely „bérelt szálláshely: például ház, villa, lakás, lakóingatlanban bérelt szoba (szobák)”]
                                    A fő szálláshely lefoglalása olyan weboldalon vagy mobilalkalmazáson keresztül történt, mint például az Airbnb, a Booking.com, az Expedia, a HomeAway
                                 
                                 
                                    
                                                a)
                                             
                                             
                                                Igen
                                             
                                          
                                                b)
                                             
                                             
                                                Nem
                                             
                                          
                                 
                                    Háromévente
                                 
                              
                                    12.
                                 
                                 
                                    Utazásfoglalás: a fő közlekedési eszköz internetes lefoglalása
                                 
                                 
                                    
                                                a)
                                             
                                             
                                                Igen
                                             
                                          
                                                b)
                                             
                                             
                                                Nem
                                             
                                          
                                 
                                    Háromévente
                                 
                              
                                    13.
                                 
                                 
                                    Utazásfoglalás: a fő közlekedési eszköz lefoglalásának helye
                                 
                                 
                                    
                                                a)
                                             
                                             
                                                Közvetlenül a fuvarozási szolgáltatónál
                                             
                                          
                                                b)
                                             
                                             
                                                Utazási irodán, utazásszervezőn, portálon keresztül
                                             
                                          
                                                c)
                                             
                                             
                                                nem volt szükség foglalásra
                                             
                                          
                                 
                                    Háromévente
                                 
                              
                                    13a.
                                 
                                 
                                    [Opcionális] [Csak olyan utazások esetében, ahol a közlekedést az interneten foglalták le utazási irodán, utazásszervezőn, portálon keresztül]
                                    A fő közlekedési eszköz lefoglalása olyan weboldalon vagy mobilalkalmazáson keresztül történt, mint például a BlaBlaCar
                                 
                                 
                                    
                                                a)
                                             
                                             
                                                Igen
                                             
                                          
                                                b)
                                             
                                             
                                                Nem
                                             
                                          
                                 
                                    Háromévente
                                 
                              
                                    14.
                                 
                                 
                                    Utazásfoglalás: csomagtúra
                                 
                                 
                                    
                                                a)
                                             
                                             
                                                Igen
                                             
                                          
                                                b)
                                             
                                             
                                                Nem
                                             
                                          
                                 
                                    Háromévente
                                 
                              
                                    15.
                                 
                                 
                                    Utazásfoglalás: a csomag internetes lefoglalása
                                 
                                 
                                    
                                                a)
                                             
                                             
                                                Igen
                                             
                                          
                                                b)
                                             
                                             
                                                Nem
                                             
                                          
                                 
                                    Háromévente
                                 
                              
                                    15a.
                                 
                                 
                                    Az egy utazóra jutó, a csomaggal kapcsolatos költségek az utazás során
                                 
                                 
                                     
                                 
                                 
                                    Évente”
                                 
                              
                  
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2020. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. augusztus 1-jén.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 192., 2011.7.6., 17. o.
         
         
            (2)  HL L 326., 2015.12.11., 1. o.